|  |
| --- |
|   |
|  |

**Høring over udkast til bekendtgørelse om vedtægt for de regionale TV**

**2-virksomheder**

Hermed fremsendes udkast til bekendtgørelse om vedtægt for de regionale TV 2-

virksomheder.

Statsrevisorerne afgav i oktober 2016 beretning nr. 1/2016 om TV 2-regionernes virksomhed. Beretningen indeholdt bl.a. kritik af TV 2-regionernes mål- og resultatstyring, ligesom den indeholdt kritik af Kulturministeriets kontraktstyring af TV 2-regionerne, herunder det forhold, at kontrakterne mangler klare mål for produktion og kvalitet, og at ministeriet ikke i tilstrækkelig grad havde stillet krav, som forpligtede TV 2-regionerne til at få mest muligt ud af licensmidlerne.

Kulturministeren fremsendte den 20. februar 2017 sine bemærkninger, inkl. de overvejelser og foranstaltninger, som beretningen havde givet anledning til, til Statsrevisionerne. Et af punkterne var, at der skulle være en større grad af ensretning i TV 2 regionernes budgetter og regnskaber.

Som led i efterlevelsen heraf lægges der op til, at bekendtgørelse om vedtægt for de regionale TV 2-virksomheder ændres på følgende punkter:

1. Der stilles krav om, at de regionale TV 2-virksomheder anvender en fælles kontoplan (med formålsdimension fra 1. januar 2018).
2. Der stilles krav til indhold (og ensretning) af budget og regnskab fsva væsentlige budgetforudsætninger såsom produktion (egenproduktion, produktion til internettet, genudsendelser vs. ny produktion mv.), strategiske mål (væsentlige planlagte initiativer og investeringer) samt formål.
3. Der stilles krav om, at såfremt de regionale TV 2-virksomheder foretager honorering af deres bestyrelser, må medlemmernes vederlag ikke overstige, hvad der anses for sædvanligt efter hvervets art og arbejdets omfang.

Kulturministeriet skal anmode om eventuelle bemærkninger til bekendtgørelses-udkastet senest den 29. november 2017. Bemærkningerne sendes til jsc@kum.dk.

Eventuelle spørgsmål kan rettes til Josefine Juel Schiøtt pr. tlf. 41 39 39 76 eller mail

jsc@kum.dk.

**Bilag**

1) Udkast til bekendtgørelse om vedtægt for de regionale TV 2-virksomheder

2) Høringsliste

Med venlig hilsen

Josefine Juel Schiøtt